
DR.30.8.2006 25 

 

 

 

11.34 pagi  

Dato' Razali bin Ismail [Kuala Terengganu]: Terima kasih Tuan 
Pengerusi. Saya ingin tarik perhatian berhubung dengan Maksud B.22 – 
Kementerian Kemajuan Luar Bandar dan Wilayah iaitu berhubung dengan 
peruntukan RM53 juta untuk bayaran elaun bulanan ketua kampung.  

Dalam konteks ini saya ingin tarik perhatian tentang fungsi-fungsi yang 
harus dimainkan oleh pemimpin peringkat akar umbi ini. Sekiranya dengan jumlah 
bayaran elaun bulanan ketua kampung diberi, maka kita harapkan juga prestasi 
dan performance setiap pemimpin akar umbi ini terutamanya ketua kampung dan 
seluruh jentera jawatankuasa, Jawatankuasa Kemajuan dan Keselamatan 
Kampung (JKKK) itu dapat memainkan fungsinya secara sistematik dan ini 
menjanjikan kepada perubahan-perubahan daripada bawah untuk dia naik ke atas 
dan membawa saya kira menjanjikan perubahan-perubahan yang besar dalam 
usaha kita merealisasikan pelbagai rancangan dasar dan juga pelaksanaan.   

Sebab yang jadi masalah kepada kita ini ialah rantaian hubungan di antara 
dasar di atas itu dengan apa yang berlaku di bawah. Saya kira kepimpinan akar 
umbi ini terutamanya ketua kampung dan seluruh jentera JKKK itu, pengerusinya, 
bendaharinya dan juga setiausahanya serta anggota bironya itu boleh memainkan 
peranannya. Saya ingin menimbulkan beberapa persoalan di sini tentang 
keberkesanan kepimpinan peringkat akar umbi ini. Yang pertamanya saya hendak 
tanya, kalau sekiranya dapat diberi jawapan tentang umur warga kepimpinan 
peringkat akar umbi ini sampai umur berapakah? Apakah terus menerus mereka 
itu menjalankan tugasnya. Kemudian dari segi kelayakan mereka, kelayakan 
akademiknya.   

Saya kira dalam gelombang knowledge worker ataupun k-worker ini, kita 
perlu memastikan kita mendapat warga kerja ataupun pemimpin peringkat akar 
umbi ini yang benar-benar berkelayakan supaya mereka dapat melaksanakan 
tugasnya, dapat benar-benar memahami apakah dasar-dasar kerajaan, sistem 
pelaksananya. Bukan hanya tertumpu kepada kepentingan-kepentingan individu.  
Saya kira ini adalah merupakan satu perkara yang harus diberi perhatian dari segi 
kelayakan. Kelayakan akademiknya, dari segi kelayakan dan pengalamannya.   

[Timbalan Yang di-Pertua (Datuk Lim Si Cheng) mempengerusikan 
Jawatankuasa] 

Selain daripada itu juga, apakah bentuk latihan-latihan yang telah diberi 
kepada mereka, untuk mereka benar-benar memahami tentang sistem perjalanan. 
Sebab kepimpinan peringkat kampung ini bukan hanya terhad kepada aspek 
keselamatan sahaja, tetapi juga merangkumi aspek pembangunan, aspek 
kemajuan di peringkat akar umbi itu.  Ini perlu diberi latihan-latihan secara berkala, 
secara berterusan, continuous professional development saya kira ataupun 
latihan-latihan secara berterusan harus diberi kepada peringkat kepimpinan akar 
umbi ini untuk memastikan mereka benar-benar faham tentang prosedur kerja 
mereka.   

Sebab kata kunci saya tadi bahawa, ini adalah merupakan kepimpinan 
yang begitu penting sebab mereka bergerak di peringkat akar umbi untuk 
memerhatikan senario dan perkembangan yang berlaku di bawah sana, untuk 
mereka apungkan segala isu dan permasalahan.  

 



11.34 pagi. Dato' Razali bin Ismail [Kuala Terengganu]: Terima kasih Tuan Pengerusi. Saya ingin tarik perhatian berhubung dengan Maksud B.22- Kementerian Kemajuan Luar Bandar dan Wilayah iaitu berhubung dengan peruntukan RM53 juta untuk bayaran elaun bulanan ketua kampung. Dalam konteks ini saya ingin tarik perhatian tentang fungsi-fungsi yang harus dimainkan oleh pemimpin peringkat akar umbi ini. Sekiranya dengan jumlah bayaran elaun bulanan ketua kampung diberi, maka kita harapkan juga prestasi dan performance setiap pemimpin akar umbi ini terutamanya ketua kampung dan seluruh jentera jawatankuasa, Jawatankuasa Kemajuan dan Keselamatan Kampung (JKKK) itu dapat memainkan fungsinya secara sistematik dan ini menjanjikan kepada perubahan-perubahan daripada bawah untuk dia naik ke atas dan membawa saya kira menjanjikan perubahan-perubahan yang besar dalam usaha kita merealisasikan pelbagai rancangan dasar dan juga pelaksanaan. Sebab yang jadi masalah kepada kita ini ialah rantaian hubungan di antara dasar di atas itu dengan apa yang berlaku di bawah. Saya kira kepimpinan akar umbi ini terutamanya ketua kampung dan seluruh jentera JKKK itu, pengerusinya, bendaharinya dan juga setiausahanya serta anggota bironya itu boleh memainkan peranannya. Saya ingin menimbulkan beberapa persoalan di sini tentang keberkesanan kepimpinan peringkat akar umbi ini. Yang pertamanya saya hendak tanya, kalau sekiranya dapat diberi jawapan tentang umur warga kepimpinan peringkat akar umbi ini sampai umur berapakah? Apakah terus menerus mereka itu menjalankan tugasnya. Kemudian dari segi kelayakan mereka, kelayakan akademiknya. Saya kira dalam gelombang knowledge worker ataupun k-worker ini, kita perlu memastikan kita mendapat warga kerja ataupun pemimpin peringkat akar umbi ini yang benar-benar berkelayakan supaya mereka dapat melaksanakan tugasnya, dapat benar-benar memahami apakah dasar-dasar kerajaan, sistem pelaksananya. Bukan hanya tertumpu kepada kepentingan-kepentingan individu. Saya kira ini adalah merupakan satu perkara yang harus diberi perhatian dari segi kelayakan. Kelayakan akademiknya, dari segi kelayakan dan pengalamannya. [Timbalan Yang di-Pertua (Datuk Lim Si Cheng) mempengerusikan Jawatankuasa]. Selain daripada itu juga, apakah bentuk latihan-latihan yang telah diberi kepada mereka, untuk mereka benar-benar memahami tentang sistem perjalanan. Sebab kepimpinan peringkat kampung ini bukan hanya terhad kepada aspek keselamatan sahaja, tetapi juga merangkumi aspek pembangunan, aspek kemajuan di peringkat akar umbi itu. Ini perlu diberi latihan-latihan secara berkala, secara berterusan, continuous professional development saya kira ataupun latihan-latihan secara berterusan harus diberi kepada peringkat kepimpinan akar umbi ini untuk memastikan mereka benar-benar faham tentang prosedur kerja mereka. Sebab kata kunci saya tadi bahawa, ini adalah merupakan kepimpinan yang begitu penting sebab mereka bergerak di peringkat akar umbi untuk memerhatikan senario dan perkembangan yang berlaku di bawah sana, untuk mereka apungkan segala isu dan permasalahan.